Gradonačelnik

KLASA: 363-01/18-01/77

URBROJ: 2117/01-03-18-2

Dubrovnik, 15. svibnja 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. i 123/17.) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), Gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Zaključka o prihvaćanju teksta Sporazuma o zajedničkom gospodarenju otpadom koji će se zaključiti između Grada Dubrovnika i Općine Župa dubrovačka i upućuje se Gradskom vijeću Grada Dubrovnika na raspravljanje i donošenje.
2. Izvjestitelj u ovoj točki bit će Gradonačelnik Grada Dubrovnika Mato Franković i

Pročelnik Upravnog odjela za komunalne djelatnosti i mjesnu samoupravu Zlatko Uršić.

Gradonačelnik

Mato Franković

DOSTAVITI:

1. Služba Gradskog vijeća Grada Dubrovnika, ovdje
2. Upravni odjel za komunalne djelatnosti i mjesnu samoupravu, ovdje
3. Evidencija
4. Pismohrana

Gradsko vijeće

KLASA:

URBROJ:

Dubrovnik,

Na temelju članka 28. stavka 2. Zakona o održivom gospodarenju otpadom („Narodne novine“, br. 94/13. i 73/17.), članka 35. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst) i članka 32. Statuta Grada Dubrovnika („Službeni glasnik Grada Dubrovnika“, broj: 4/09., 6/10., 3/11., 14/12., 5/13., 6/13. – pročišćeni tekst i 9/15.), Gradsko vijeće Grada Dubrovnika na \_\_\_ sjednici, \_\_\_ održanoj \_\_\_\_\_\_\_ 2018., donijelo je sljedeći

Z A K L J U Č A K

1. Prihvaća se tekst Sporazuma o zajedničkom gospodarenju otpadom koji će se zaključiti između Grada Dubrovnika i Općine Župa dubrovačka.
2. Tekst Sporazuma iz točke 1. ovoga zaključka čini sastavni dio istog.
3. Ovlašćuje se Gradonačelnik Grada Dubrovnika Mato Franković potpisati Sporazum.

Predsjednik Gradskog vijeća

mr.sc. Marko Potrebica

**Grad Dubrovnik,** Pred Dvorom 1, 20000 Dubrovnik, OIB:21712494719, kojega zastupa Gradonačelnik Mato Franković (u daljnjem tekstu: Stranka Sporazuma),

i

**Općina Župa dubrovačka**, Vukovarska 48, 20207 Mlini, OIB 26643690230), koju zastupa načelnik Silvio Nardeli, (u daljnjem tekstu: Stranka Sporazuma), sklopili su sljedeći:

**SPORAZUM O ZAJEDNIČKOM GOSPODARENJU OTPADOM**

**Članak 1.**

Ovaj Sporazum se sklapa u skladu s odredbom članka 23. stavka 5. i članka 28.stavka 2. Zakona o održivom gospodarenju otpadom, koja odredba predviđa mogućnost da više jedinica lokalne samouprave mogu sporazumno osigurati zajedničku provedbu mjera gospodarenja otpadom.

Ovim Sporazumom Stranke sporazuma suglasno utvrđuju provođenje mjera gospodarenja otpadom iz članka 35. stavka 1. točke 1. Zakona o održivom gospodarenju otpadom (»NN«, br. 94/13) sukladno stavcima 2. i 4. navedenog članka.

**Članak 2**.

Stranke sporazuma suglasno utvrđuju da se na području Grada Dubrovnika nalazi Reciklažno dvorište na adresi: Vladimira Nazora 2A, 20000 Dubrovnik (Pod Dubom) te Mobilno reciklažno dvorište u Mokošici na adresi: Vinogradarska 2, 20236 Mokošica, kojim upravlja komunalno društvo Čistoća d.o.o. kojem je većinski vlasnik Grad Dubrovnik, a u kojoj obje stranke ovog Sporazuma imaju udjele. Stranke ovog Sporazuma suglasne su da usluge iz ovog Sporazuma obavlja komunalno društvo Čistoća d.o.o. Dubrovnik.

**Članak 3.**

Grad Dubrovnik sklapanjem ovog Sporazuma daje pravo besplatnog korištenja Reciklažnog dvorišta i Mobilnog reciklažnog dvorišta iz članka 2. ovog Ugovora svim stanovnicima Općine Župe Dubrovačke uz predočenje osobne iskaznice, odnosno omogućuje odlaganje otpada i to onih vrsta sukladno Dodatku III. Pravilnika o gospodarenju otpadom (NN. br. 23/14, 51/14, 121/15 i 132/15).

Radi obavljanja poslova iz stavka 1. ovog članka, Grad Dubrovnik, odnosno Čistoća d.o.o., ovlašteni su poduzimati sve zakonom dopuštene radnje.

Ovaj Sporazum se odnosi na fizičke osobe sa prebivalištem i/ili stalnim boravištem na području Općine Župa dubrovačka.

**Članak 4.**

Sve troškove oporabe odnosno zbrinjavanja otpada sukladno Dodatku III. Pravilnika o gospodarenju otpadom (NN. br. 23/14, 51/14, 121/15 i 132/15) koji će biti odložen u Reciklažnom dvorištu i Mobilnom reciklažnom dvorištu iz članka 2. ovog Ugovora, a od stanovnika Općine Župa dubrovačka, snosit će Općina Župa dubrovačka.

Obračun troškova bit će sastavljen sukladno evidenciji tvrtke Čistoća d.o.o. o količini predanog otpada korisnika sa područja Općine Župa dubrovačka u Reciklažno dvorište i Mobilno reciklažno dvorište iz članka 2. kao i na temelju ispostavljenih računa za oporabu spomenutog otpada od strane ovlaštenog oporabitelja tvrtki Čistoća d.o.o.

**Članak 5.**

Strane ovog Sporazuma suglasno utvrđuju da ovaj Sporazum sadrži pravu volju sporazumnih strana te da njegovim stupanjem na snagu prestaju važiti i svi eventualni drugi raniji pisani ili usmeni dogovori/ugovori.

Sve izmjene i dopune Ovog Sporazuma moraju biti sklopljene u pisanom obliku, kao dodatak ovom Sporazumu.

**Članak 6.**

Ovaj Sporazum zaključuje se na neodređeno vrijeme. Svaka ugovorna strana ima pravo pisanim putem jednostrano otkazati ovaj Sporazum. Otkazni rok iznosi 30 dana za svaku ugovorenu stranu, od slanja pisane obavijesti poštom preporučeno. U opravdanim situacijama isti se može sporazumno skratiti.

**Članak 7.**

Stranke sporazuma su suglasne da će sve sporove koji nastanu iz ovog Sporazuma rješavati dogovorno. U slučaju da se sporazum ne postigne, utvrđuje se nadležnog Trgovačkog suda u Splitu, Stalna služba u Dubrovniku.

**Članak 8.**

Sporazum je sastavljen u 4 (četiri) primjeraka, od kojih svakoj Stranci sporazuma pripadaju po 2 (dva) primjerka.

U Dubrovniku\_\_\_\_\_\_\_\_\_\_\_2018.

STRANKA SPORAZUMA STRANKA SPORAZUMA

OPĆINA ŽUPA DUBROVAČKA: GRAD DUBROVNIK:

Načelnik Gradonačelnik

Silvio Nardeli Mato Franković

KLASA:

URBROJ:

Upravni odjel za komunalne djelatnosti

i mjesnu samoupravu

KLASA: 363-01/18-01/77

URBROJ: 2117/01-03-18-1

Dubrovnik, 15. svibnja 2018.

GRADONAČELNIK GRADA DUBROVNIKA

o v d j e

PREDMET: Prijedlog Zaključka o sklapanju Sporazuma o zajedničkom gospodarenju

otpadom

Na temelju članka 28. Zakona o održivom gospodarenju otpadom („Narodne novine“, br. 94/13. i 73/17.) jedinica lokalne samouprave je dužna na svom području osigurati:

* javnu uslugu prikupljanja miješanog komunalnog otpada i biorazgradivog komunalnog otpada,
* odvojeno prikupljanje otpadnog papira, metala, stakla, plastike i tekstila te krupnog (glomaznog) otpada,
* sprečavanje odbacivanja otpada na način suprotan zakonu, te uklanjanje tako odbačenog otpada,
* provedbu Plana,
* donošenje i provedbu plana gospodarenjem otpadom jedinice lokane samouprave,
* provođenje izobrazno-informativne aktivnosti,
* mogućnost provedbe akcija prikupljanja otpada.

U provođenju gore spomenutih obveza više jedinica lokalne samouprave mogu sporazumno osigurati zajedničko ispunjenje jedne ili više obveza.

Grad Dubrovnik na svom području ima osigurana reciklažna dvorišta za odvojeno prikupljanje otpadnog papira, metala, stakla, plastike te krupnog (glomaznog) komunalnog otpada koja bi se, temeljem predloženog Sporazuma o zajedničkom gospodarenju otpadom, ustupila na besplatno korištenje stanovnicima Općine Župe dubrovačke.

Sporazumom o zajedničkom gospodarenju otpadom ustupilo bi se reciklažno dvorište na adresi Vladimira Nazora 2A, te Mobilno reciklažno dvorište na adresi Vinogradarska 2 u naselju Nova Mokošica.

Predmetnim reciklažnim i mobilnim reciklažnim dvorištem upravlja komunalno društvo Čistoća d. o. o. Dubrovnik čiji su suosnivači, s određenim suvlasničkim udjelima, Grad Dubrovnik i Općina Župa dubrovačka zajedno s ostalim pravnim slijednicima bivše Općine Dubrovnik.

Pravo besplatnog korištenja reciklažnog i mobilnog reciklažnog dvorišta imaju stanovnici Općine Župa dubrovačka s prebivalištem ili stalnim boravištem na području Općine.

Sve troškove oporabe, odnosno, zbrinjavanja otpada snosit će Općina Župa dubrovačka, a obračun troškova će sastavljati Čistoća d. o. o. sukladno evidenciji o količini predanog otpada korisnika Općine Župa dubrovačka.

U svezi iznesenoga predlaže se sljedeći

Z A K L J U Č A K

1. Utvrđuje se prijedlog Zaključka o prihvaćanju teksta Sporazuma o zajedničkom gospodarenju otpadom i upućuje se Gradskom vijeću Grada Dubrovnika na raspravljanje i donošenje.
2. Izvjestitelj u ovoj točki bit će Gradonačelnik Grada Dubrovnika Mato Franković i

Pročelnik Upravnog odjela za komunalne djelatnosti i mjesnu samoupravu Zlatko Uršić.

Pročelnik

Zlatko Uršić, dipl. iur.

DOSTAVITI:

1. Gradonačelnik, ovdje
2. Služba Gradskog vijeća Grada Dubrovnika, ovdje
3. Evidencija
4. Pismohrana

O b r a z l o ž e n j e

PRAVNA OSNOVA

Na temelju članka 28. Zakona o održivom gospodarenju otpadom („Narodne novine“, br. 94/13. i 73/17.) jedinica lokalne samouprave je dužna na svom području osigurati:

* javnu uslugu prikupljanja miješanog komunalnog otpada i biorazgradivog komunalnog otpada,
* odvojeno prikupljanje otpadnog papira, metala, stakla, plastike i tekstila te krupnog (glomaznog) otpada,
* sprečavanje odbacivanja otpada na način suprotan zakonu, te uklanjanje tako odbačenog otpada,
* provedbu Plana,
* donošenje i provedbu plana gospodarenjem otpadom jedinice lokane samouprave,
* provođenje izobrazno-informativne aktivnosti,
* mogućnost provedbe akcija prikupljanja otpada.

U provođenju gore spomenutih obveza više jedinica lokalne samouprave mogu sporazumno osigurati zajedničko ispunjenje jedne ili više obveza.

SADRŽAJ SPORAZUMA

Grad Dubrovnik na svom području ima osigurana reciklažna dvorišta za odvojeno prikupljanje otpadnog papira, metala, stakla, plastike te krupnog (glomaznog) komunalnog otpada koja bi se, temeljem predloženog Sporazuma o zajedničkom gospodarenju otpadom, ustupila na besplatno korištenje stanovnicima Općine Župe dubrovačke.

Sporazumom o zajedničkom gospodarenju otpadom ustupilo bi se reciklažno dvorište na adresi Vladimira Nazora 2A, te Mobilno reciklažno dvorište na adresi Vinogradarska 2 u naselju Nova Mokošica.

Predmetnim reciklažnim i mobilnim reciklažnim dvorištem upravlja komunalno društvo Čistoća d. o. o. Dubrovnik čiji su suosnivači, s određenim suvlasničkim udjelima, Grad Dubrovnik i Općina Župa dubrovačka zajedno s ostalim pravnim slijednicima bivše Općine Dubrovnik.

Pravo besplatnog korištenja reciklažnog i mobilnog reciklažnog dvorišta imaju stanovnici Općine Župa dubrovačka s prebivalištem ili stalnim boravištem na području Općine.

Sve troškove oporabe, odnosno, zbrinjavanja otpada snosit će Općina Župa dubrovačka, a obračun troškova će sastavljati Čistoća d. o. o. sukladno evidenciji o količini predanog otpada korisnika Općine Župa dubrovačka.